50 Dr- NAGY JENŐ 



a Duna túlsó partján a szerémségi oldalon is Rét a neve. Pancsován pedig 

 B u d z s á k-nak nevezik az egész árterületet. 



Irodalomban keveset szerepel e rétség. A madártan klasszikusai, 

 mint Naumann, Baldamus stb., e rétnek csak a szélét érintették a Dunán 

 tett útjuk alkalmával, s igy annak csak egyes pontjait emlegetik, pl. a 

 „gémszi ge t", „hadi sziget" Zimony mellett, vagy általánosságban 

 csak a bánáti, katonai határőrvidéki, vagy aldunai mocsarakról szóla.nak. 



Az ujabb irodalomban Aldunai Rét, vagy Nagy Rét név alatt szerepelt 

 párszor, s magam is ez utóbbi elnevezést használtam leggyakrabban. 

 Mind e nevek azonban egyrészt csak lokális jelentőségűek, másrészt pedig 

 egyáltalán nem jelölik meg pontosan ez érdekes területnek a helyét, azért 

 legczélszerübbnek tartom e rétet „Pancsovai Nagy Ré t"-nek nevezni, 

 mert ezzel ugyhiszem az „aldunai" jelző is feleslegessé válik, ismeretes 

 lévén Pancsovának aldunai fekvése. 



A „rét" elnevezést manapság már rendesen helytelenül értelmezik. 

 Általában kaszálót vagy legelöt értenek alatta, pedig a rét fogalmához 

 hozzátartozik az árviz, s annak elvonulta után a mélyebb helyeken a 

 zsombékosok, mocsarak, tavak s az erf-k jelenléte is, amelyek azután 

 még a legnagyobb szárazságban is kellő nedvességet nyújtanak a növény- 

 zetnek, s igy buja kaszálók, s jól fizető földek vannak a réteken akkor, 

 amikor már másutt minden kisült a nagy szárazságtól. 



Ilyenek voltak mind a folyóinkat kisérő árterületek, különösen pedig 

 a dunai és tiszai rétek, s ilyen még manapság is a Pancsovai Nagy Rét. 



Természetes öntözött terület ez, egyik oldalról a Duna, másik 

 oldalról a T e m e s veszi körül, s e kettő közt pedig kisebb-nagyobb erek, 

 úgynevezett „fok"-ok, aféle alföldi kisebb folyók szeldelik át az egész 

 területet. Ezek között legnagyobb a V i s e 1 j a, amely a terület északi 

 szélén a Temesböl ágazik ki, és keresztül vágva az egész Rétet, 

 Belgráddal szemben ömlik a Dunába. A Viseljából indul azután 

 ki a S i b n i c a ér, amely Pancsovánál éri el a Dunát. Viszont 

 a Rét nyugati feléből pedig aRasova ér folyik be a Viseljába, 

 amely az 1 s e s nevű hatalmas mocsárral körülvett tófenék vizének 

 a lefolyása. 



A Rét p p V a (Ópáve) község felé eső északnyugati részének a 

 vize az u. n. Beszny fok-ba gyűlik össze, amely mint igen tekintélyes 

 folyócska a Dunának egyik régi holt medrébe, az u. n. Öreg Dunába 

 torkolik be. 



Itt a Beszny fo k-nál van a legnagyobb halásztelep is, amely nem 

 éppen mindig a törvényszabta korlátokon belül, az árviz lefutása után 

 néha hihetetlen gazdag fogásokat szokott csinálni. 



Hal a Rét valamennyi erében és tavában mindenütt bőven van. 

 Hiszen a Rét valósággal haltenyésztő telep. Tavasszal a 



